คุณคะ หนูมีตุ่มแดงขึ้นที่เนินอกค่ะ ใหญ่ขึ้นเล็กน้อย คล้ายสิวค่ะ ไม่มีหัว ตอนนี้เจ็บเล็กน้อยค่ะ ไม่คัน จะเป็นอะไรไหมคะ
สวัสดีค่ะ การมีตุ่มตามส่วนต่างๆของร่างกาย สามารถเกิดได้จากหลายสาเหตุ ได้แก่ การแพ้สิ่งสัมผัส ผิวแห้ง การติดเชื้อ โรคผิวหนังอักเสบต่างๆ เป็นต้นการที่มีรอยแดงที่ตุ่มและเจ็บ อาจมีอาการของผิวหนังอักเสบติดเชื้อนะคะ แนะนำให้ทำความสะอาดผิวด้วยสบู่ที่ใช้สำหรับผิวแพ้ง่าย หรือสำหรับเด็ก หลีกเลี่ยงการแกะเกาบริเวณรอยโรคอาจพิจารณาการใช้ยาฆ่าเชื้อที่เป็นประเภทเดียวยาฆ่าเชื้อกรณีที่เป็นสิว ซึ่งสามารถปรึกษาเภสัชกรที่ร้านยาได้นะคะหากรอยโรคไม่ดีขึ้น แนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ